น้ำเต้าหู้ - วิกิพีเดีย

# น้ำเต้าหู้

### จากวิกิพีเดีย สารานุกรมเสรี

น้ำเต้าหู้ หรือ นมถั่วเหลือง เป็นอาหารทานเล่นของไทย บางครั้งก็ทานแต่น้ำเป็นเครื่องดื่มก็ได้ ปกติจะเห็นมีการขายในตอนเช้า บางคนก็ทานเป็นอาหารเช้าพร้อมด้วยปาท่องโก๋ เครื่องที่ใส่รวมในน้ำเต้าหู้ก็มี สาคู ลูกเดือย วุ้น

## [แก้] วิธีทำน้ำเต้าหู้

มีการแนะนำว่า ส่วนด้านล่างนี้ของบทความควรย้ายไปที่โครงการ วิกิตำรา (พูดคุย)

ส่วนผสม

- ถั่วเหลืองเลาะเปลือกแยกกากและเศษผงออก 1 ถ้วย
- น้ำสะอาด 7 ถ้วย
- น้ำตาลทราย 3/4 ถ้วย

### [แก้] ขั้นตอนวิธีทำน้ำเต้าหู้

1. ล้างทำความสะอาดถั่วให้สะอาดแล้วแช่น้ำไว้อย่างน้อย 6 ชั่วโมง
2. โม่หรือบดถั่วให้ละเอียด กรองด้วยผ้าขาวบางแยกน้ำออก หากมีเครื่องแยกกากก็ใช้เครื่องแยกกากก็ได้
3. นำขึ้นตั้งไฟ ตอนใกล้ๆเดือดต้องคอยคนอยู่เสมอเพื่อไม่ให้ไหม้
4. ใส่น้ำตาลทราย คนให้ละลายแล้วปิดไฟ อาจแยกบางส่วนไม่ใส่น้ำตาลทรายเลยก็ได้ แล้วแต่ชอบ

จุดสำคัญของการทำน้ำเต้าหู้อยู่ที่ขั้นตอนการทำต้องหมั่นคนมิฉะนั้นจะมีกลิ่นไหม้ น้ำเต้าหู้บริสุทธิ์ที่ไม่ได้เจือปนสิ่งอี่นใดลงไปเพื่อเพิ่มปริมาตรหรือทำให้แลดูข้นจะอร่อยและเก็บได้นานกว่า

วิธีทำเครี่องน้ำเต้าหู้ เครื่องน้ำเต้าหู้ประกอบไปด้วย ลูกเดือย วุ้น สาคู มีวิธีทำดังนี้

ลูกเดือย นำลูกเดือยมาแช่น้ำประมาณ 1 ชั่วโมง น้ำลงต้มในน้ำจนเดือด จากนั้นลดไฟลงและเคี่ยวต่อจนเปื่อย ใช้เฉพาะส่วนที่เป็นเนื้อลูกเดือย ส่วนที่เป็นน้ำเททิ้งไป

วุ้น นำน้ำขึ้นตั้งไฟต้มจนเดือด ระหว่างนั้นนำผงวุ้นละลายในน้ำธรรมดา พักไว้ เทน้ำที่ต้มไว้แล้วลงในถาดโลหะอาจเป็นถาดอะลูมิเนียมหรือถาดสแตนเลสก็ได้ นำผงวุ้นที่ละลายน้ำไว้แล้วเทลงในถาดใช้ช้อนคนให้ทั่วทั้งถาด รอให้เย็นวุ้นก็จะแข็งเป็นก้อน เมื่อแข็งเป็นก้อนแล้วจึงใช้มีดตัดออกเป็นก้อนสี่เหลี่ยมขนาดประมาณ 3 คูณ 3 เซนติเมตร และซอยออกเป็นเส้นเล็กๆอีกครั้งหนึ่ง

สาคู นำน้ำขึ้นตั้งไฟให้เดีอด เทสาคูลงไป ต้มจนน้ำเดือดอีกครั้ง จากนั้นปิดไฟปล่อยไว้ให้เย็นแล้วเทน้ำทิ้งไป ทำเช่นนี้สองครั้ง

ดึงข้อมูลจาก "http://th.wikipedia.org../../../%E0%B8%99/%E0%B9%89/%E0%B8%B3/%E0%B8%99%E0%B9%89%E0%B8%B3%E0%B9%80%E0%B8%95%E0%B9%89%E0%B8%B2%E0%B8%AB%E0%B8%B9%E0%B9%89.html".

หมวดหมู่: บทความที่มีการแนะนำให้ย้าย

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Česky
- Deutsch
- English
- Esperanto
- 한국어
- 日本語
- Português
- Tiếng Việt
- Русский
- Suomi
- Українська
- 中文